د میدان وردګ ولایت سرې میاشتې رئیس د یاد ولایت شیخ آباد ثابت روغتیایی مرکز څخه لیدنه وکړه!* نن دوشنبه د روان ۱۴۴۵ سپوږمیز کال د رمضان المبارک میاشتې ۱۵ مه نېټه، د افغانی سرې میاشتې ټولنې میدان وردګ ولایتی څانګې رئیس ښاغلی! مولوی عتیق الله "حماد" د یاد ولایت سرې میاشتې ټولنې اړوند شیخ آباد ثابت روغتیایی مرکز له کارکوونکو او د دوی له کړنو (فعالیتونو) لیدنه وکړه، نوموړی د یاد روغتیایی مرکز په کارکوونکو ټینګار وکړ، تر څو خپلو دندو ته ژمن پاتې شی، د وخت او حاضرۍ پابند و اوسی او له مراجعینو سره صمیمانه چلند وکړی، ترڅنګ یې د دوی ستونزې او غوښتنې هم واورېدلې. ښاغلی "حماد" یادو ستونزو او غوښتنو ته د حل لارې لټولو ژمنه وکړ او زیاته یې کړه، چې هڅه به کوو ترڅو په خپلو فعالیتونو کې موجوده ستونزې له منځه یو سو. په درنښت د میدان وردګ ولایت سرې میاشتې ریاست د خپرونو مدیریت.